Δερματοσκοπικά χαρακτηριστικά βασικοπλακώδους επιθηλιώματος
Creators: name: Ορφανίδου Αναστασία Κωνσταντίνου
Publisher: name: Aristotle University of Thessaloniki
Year: 2023
Subjects: Βασικοκυτταρικό καρκίνωμα
Ακανθοκυτταρικό καρκίνωμα
Βασικοπλακώδες καρκίνωμα, δερματοσκόπηση
Basosquamous carcinoma
Βasal cell carcinoma
Squamous cell carcinoma

description: Το Βασικοπλακώδες καρκίνωμα (BSC) είναι ένας σπάνιος καρκίνος του δέρματος , ο οποίος αποτελείται από περιοχές βασικοκυτταρικού καρκινώματος (BCC), ακανθοκυτταρικού καρκινώματος (SCC) καθώς και περιοχών μετάβασης μεταξύ των δύο. Τα δερματοσκοπικά χαρακτηριστικά του βασικοπλάκωδους καρκινώματος (BSC) δεν έχουν περιγραφεί με σαφήνεια σε δημοσιευμένες εργασίες εκτός από τρείς μελέτες. Σκοπός της παρούσης μελέτης, είναι να ταυτοποιήσει και να περιγράψει τα δερματοσκοπικά ευρήματα του BSC σε ομάδα 13 ασθενών με ιστολογικώς επιβεβαιωμένο BSC. Η μελέτη των δερματοσκοπικών χαρακτηριστικών , έγινε εκ των υστέρων και αφού προηγήθηκε η ιστολογική εξέταση των καρκινωμάτων τα οποία είχαν αφαιρεθεί χειρουργικά. Τα δερματοσκοπικά χαρακτηριστικά αξιολογήθηκαν σύμφωνα με ανάλυση προτύπου . Τα πλέον συχνά δερματοσκοπικά ευρήματα ήταν : Διακλαδιζόμενα μη εστιασμένα καλά περιφερικά αγγεία 38,46%, κερατίνες μάζες 53%, εξέλκωση 92,30%, λευκές περιοχές χωρίς δομή 69,23%,μπλέ-γκρί φωλιές 53,84%, επιφανειακή απολέπιση 15%, λευκά σφαιρίδια 30,76% και αιματηρές κηλίδες πάνω σε κερατίνες μάζες 61,53%. Πολύμορφα αγγειακά πρότυπα αποτελούμενα από διάφορους συνδυασμούς, διακλαδούμενων, οφιοειδών, ευθύγραμμων, σπειραματοειδών ή δίκην φουρκέτας αγγείων εντοπίστηκαν στο 88% των βλαβών. Το BSC έχει τα επικρατούντα αγγειακά χαρακτηριστικά του BCC μαζί με διαφορετικά επικρατούντα χαρακτηριστικά του SCC. Το κοινό πρότυπο ανάμεσα στο BSC και SCC φαίνεται να είναι η επικρατούσα πολύμορφη ή μονόμορφη αγγείωση , μαζί με δερματοσκοπικά ευρήματα κερατινοποίησης. Οι λευκοί κύκλοι, οι οποίοι ως γνωστό αποτελούν αξιόπιστη ένδειξη για SCC και κερατοακάνθωμα , ήταν παρόντες στον ίδιο βαθμό στο BSC στην παρούσα μελέτη. Η παρατηρούμενη ιστολογική συσχέτιση της υπερκείμενης κερατίνης του επιθηλίου που επενδύει τους θύλακες σε αυτούς τους όγκους, παρέχει μία εύλογη εξήγηση, για την παρουσία των λευκών κύκλων κατά την δερματοσκόπηση
description: Basosquamous carcinoma (BSC) is a rare skin cancer which has areas of basal cell carcinoma (BCC) and squamous cell carcinoma (SCC) and a transition zone between them. However, dermoscopic feature of BSC are not well described in the published work, except three studies. The aim of the present study was to better identify and clarify the dermoscopic features of BSC in a group of 13 patients with histopathologically proven BSC and their dermatopathological correlates were retrospectively analyzed. Dermoscopic features were evaluated by pattern analysis. The most frequently detected criteria were: unfocused (peripheral) arborizing vessels 38,46% , keratin masses 53%, white structureless areas 69,23% , ulceration or blood crust 92,30%, blue-grey blotches 53,84%, blood spots in keratin masses 61,53%, and surface scaling 15%. Polymorphous vascular pattern consisting of various combinations of branched, serpentine, straight, coiled or looped vessels were detected in 88% of the lesions BSC has BCC-dominant vascular features together with otherwise SCC-dominant morphology, the common pattern seen in BSC lesions being BCC-dominant polymorphous or monomorphous vasculature, together with dermoscopic findings or keratinization. White circles, known to be a valuable clue to SCC and keratoacanthoma, were present at the same magnitude on BSC in this study. The observed histological correlation of eosinophilic keratin overlying the epithelium which lined follicular infundibulae in these tumors provides a plausible new perspective on dermoscopic white circles